KOMMISSIONENS AFGØRELSE

af 17. december 2013

om opstilling af miljøkriterier for tildeling af EU's miljømærke til billedbehandlingsudstyr

(meddelt under nummer C(2013) 9097)

(EØS-relevant tekst)

(2013/806/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 2,

efter høring af Den Europæiske Unions Miljømærkenævn og

ud fra følgende betragtninger:

Forordning (EF) nr. 66/2010 foreskriver, at der fastsættes specifikke miljømærkekriterier for hver produktgruppe.

Formålet med kriterierne er især at fremme produkter, hvis miljøbelastning er nedbragt gennem hele deres livscyklus, der er ressource- og energieffektive, og som indeholder en begrænset mængde farlige stoffer. Da billedbehandlingsudstyrs miljøpåvirkning i løbet af en livscyklus først og fremmest hænger sammen med forbruget af papir, energiforbruget og anvendelsen af farlige stoffer, bør de produkter, der giver bedre resultater i forhold til disse parametre, fremmes. Der bør derfor fastsættes kriterier for tildeling af EU’s miljømærke til produktgruppen »billedbehandlingsudstyr«.

EU's miljømærkekriterier vil kunne supplere de krav til miljøvenligt design af billedbehandlingsudstyr beregnet til EU's marked, som er fastlagt i en selvreguleringsforanstaltning indgået af industrien i henhold til Europa-Parlamentets og Rådets direktiv 2009/125/EF af 21. oktober 2009 om rammerne for fastlæggelse af krav til miljøvenligt design af energirelaterede produkter (2) . Selvreguleringsforanstaltningen blev anerkendt af Europa-Kommissionen i rapporten fra Kommissionen til Europa-Parlamentet og Rådet om den frivillige ordning for miljøvenligt design af billedbehandlingsudstyr (3) .

VEDTAGET DENNE AFGØRELSE:

Artikel 1

1. Produktgruppen »billedbehandlingsudstyr« omfatter produkter, som markedsføres til kontor- eller hjemmebrug, eller begge dele, og som producerer trykte billeder i form af papirdokumenter eller fotos fra følgende kilder:

Billedbehandlingsudstyr, der har den yderligere funktion, at det kan producere et digitalt billede fra en papirkopi via en scanningsproces, er omfattet af denne afgørelse. Denne afgørelse finder anvendelse på produkter, som markedsføres som printere, kopimaskiner og multifunktionsenheder.

2. Faxmaskiner, digitale duplikatorer, frankeringsmaskiner og scannere er ikke omfattet af denne afgørelse.

3. Større produkter, som ikke normalt er en del af udstyr til kontor- eller hjemmebrug, er heller ikke omfattet af denne afgørelse, hvis de opfylder en af følgende tekniske specifikationer:

hastigheden afrundes til nærmeste hele tal.

Artikel 2

I denne afgørelse forstås ved:

1) »printer«: et kommercielt tilgængeligt billedreproducerende produkt, som kan udskrive papirkopier, og som kan modtage data fra enkeltbruger- eller netcomputere eller andre inputenheder, hvor enheden skal kunne strømforsynes fra en stikkontakt eller fra en data- eller netværksforbindelse

2) »kopimaskine«: et kommercielt tilgængeligt billedreproducerende produkt, hvis eneste funktion er at lave kopier af en trykt papiroriginal, hvor enheden skal kunne strømforsynes fra en stikkontakt eller fra en data- eller netværksforbindelse

3) »multifunktionsenhed«: et kommercielt tilgængeligt billedreproducerende produkt, der er en fysisk integreret enhed eller en kombination af funktionelt integrerede dele, der udfører to eller flere af de kerneopgaver, der omfatter kopiering, udskrivning, scanning eller faxning, hvor enheden skal kunne strømforsynes fra en stikkontakt eller fra en data- eller netværksforbindelse, og kopieringsfunktionen adskiller sig fra ad hoc-kopiering af enkelte ark, som kan udføres på faxmaskiner

4) »emballage«: alle produkter af et hvilket som helst materiale, som anvendes til pakning, beskyttelse, håndtering, levering og præsentation af varer fra producenten til brugeren

5) »genanvendelse«: enhver nyttiggørelsesoperation, hvor affaldsmaterialer genforarbejdes til produkter, materialer eller stoffer, hvad enten de bruges til det oprindelige formål eller til andre formål, herunder genforarbejdning af organisk materiale, men ikke energiudnyttelse og genforarbejdning til materialer, der skal anvendes til brændsel eller til opfyldningsoperationer

6) »genbrug«: enhver operation, hvor produkter eller komponenter, der ikke er affald, bruges igen til samme formål, som de var udformet til

7) »genbrugt indhold (af et produkt)«: indholdet af et produkt, der har gennemgået en genbrugsoperation

8) »anordninger, som hindrer genanvendelse af patroner«: anordninger monteret på patroner og/eller software/hardware, der er nødvendige for patronens funktion, og som forhindrer umiddelbart genbrug af patronen

9) »reservedel«: en udskiftelig del, som opbevares på lager og bruges til at reparere eller udskifte defekte dele

10) »forbrugsstoffer«: produkter, undtagen elektricitet, der også markedsføres adskilt fra det primære billedbehandlingsudstyr, og som er en forudsætning for produktets funktion

11) »netværksudstyr«: udstyr, som kan forbindes til et netværk og har én eller flere netværksporte

12) »netværksport«: netværksforbindelsens fysiske grænseflade (kablet eller trådløs) ved eller på udstyret, hvorigennem udstyret kan fjernaktiveres

13) »netværksudstyr med god nettilgængelighed (HiNA-udstyr)«: udstyr, hvis hovedfunktion er én eller flere af følgende funktioner: router, netværksswitch, trådløs basisstation, hub, modem, VoIP-telefon eller videotelefon

14) »storformatprinter«: printer konstrueret til at håndtere A2-medier eller endnu større formater, herunder printere, der er konstrueret til at håndtere medier i endeløse baner med en bredde på over 406 mm

Artikel 3

Et produkt kan kun få tildelt EU-miljømærket i medfør af forordning (EF) nr. 66/2010, hvis det tilhører produktgruppen »billedbehandlingsudstyr« som defineret i artikel 1 og opfylder kriterierne og de dertil hørende vurderings- og verifikationskrav i bilaget.

Artikel 4

Kriterierne og de dertil hørende vurderingskrav i bilaget gælder i en periode på fire år fra datoen for vedtagelse af denne afgørelse.

Artikel 5

Til administrative formål tildeles produktgruppen »billedbehandlingsudstyr« kodenummeret »43«.

Artikel 6

Denne afgørelse er rettet til medlemsstaterne.

(1) EUT L 27 af 30.1.2010, s. 1.

(2) EUT L 285 af 31.10.2009, s. 10.

(3) COM(2013) 23 final.

BILAG

EU-MILJØMÆRKEKRITERIER OG VURDERINGS- OG VERIFIKATIONSKRAV

Kriterier for at tildele EU's miljømærke til billedbehandlingsudstyr:

PAPIRHÅNDTERING 1. N-up-udskrivning 2. Dupleksudskrivning 3. Brug af genbrugspapir

ENERGIEFFEKTIVITET 4. Energieffektivitet

INDENDØRS LUFTEMISSIONER 5. Begrænsning af indendørs emissioner

STØJEMISSIONER 6. Støjemissioner

STOFFER OG BLANDINGER I BILLEDBEHANDLINGSUDSTYR 7. Stoffer og blandinger, der er forbudt eller kun må bruges i begrænset omfang a) Farlige stoffer og blandinger b) Stoffer, der er listeført i henhold til artikel 59, stk. 1, i forordning (EF) nr. 1907/2006 8. Kviksølv i lyskilder

GENBRUG, GENANVENDELSE OG BORTSKAFFELSE 9. Demontering

FORBRUGSMATERIALERNE BLÆK OG TONER 10. Genanvendelse og/eller genbrug af toner- og blækpatroner 11. Returneringskrav for toner- og/eller blækpatroner 12. Stoffer i blæk og tonere

ØVRIGE KRITERIER 13. Emballage 14. Garanti, reparationsgaranti og levering af reservedele 15. Brugeroplysninger 16. Oplysninger på EU-miljømærket

Der er for hvert kriterium anført specifikke vurderings- og verifikationskrav.

Alt billedbehandlingsudstyr, som der ansøges om EU’s miljømærke til, skal opfylde kriterierne. Når ansøgeren skal forelægge erklæringer, dokumentation, analyse- og prøvningsrapporter eller andet belæg for, at kriterierne opfyldes, kan dette materiale stamme fra ansøgeren og/eller dennes leverandør(er) og/eller deres leverandør(er) alt efter omstændighederne.

Der kan eventuelt anvendes andre prøvningsmetoder end dem, der er anført ved de enkelte kriterier, hvis disse accepteres som ligeværdige af det ansvarlige organ, der skal vurdere ansøgningen.

Prøvning bør så vidt muligt udføres af laboratorier, som opfylder de generelle krav i den europæiske standard EN ISO 17025 eller en tilsvarende standard.

De ansvarlige organer kan om nødvendigt kræve supplerende dokumentation og foretage uafhængig verifikation.

PAPIRHÅNDTERING

Kriterium 1. N-up-udskrivning

Billedbehandlingsudstyr skal som en standardfunktion tilbyde muligheden for at udskrive eller kopiere 2 eller flere sider af et dokument på ét ark papir, når produktet håndteres ved hjælp af original software, som er leveret af producenten.

Vurdering og verifikation: Ansøgeren skal forelægge det ansvarlige organ en erklæring om, at produktet opfylder disse krav, herunder en redegørelse for, hvordan brugerne kan udskrive 2 eller flere sider på ét ark papir.

Kriterium 2. Dupleksudskrivning

Billedbehandlingsudstyr med en maksimal driftshastighed ved udskrivning eller kopiering af sort-hvid på 19 billeder pr. minut i A4-størrelse skal være udstyret med en enhed til automatisk dobbeltsidet udskrivning/kopiering.

Dupleksudskrivnings- eller kopieringsfunktionen skal være indstillet som standard i den originale software, som leveres af producenten. For de enheder, der modtager en udskrivningsordre fra en computer, bør producenten formulere en meddelelse, som vises på brugerens computerskærm, når standarden ændres til enkeltsidet udskrivning. I indholdet af denne meddelelse bør det fremhæves, at enkeltsidet udskrivning udgør en væsentligt højere belastning for miljøet end dobbeltsidet udskrivning.

Vurdering og verifikation: Ansøgeren skal forelægge det ansvarlige organ en erklæring om, at produktet opfylder disse krav, herunder en erklæring om udskrivningshastigheden for sort-hvid og en redegørelse for, hvilken meddelelse der vises til brugeren, og hvor og hvornår dette sker, når der er tale om enheder, som modtager en udskrivningsordre fra en computer.

Kriterium 3. Brug af genbrugspapir

Billedbehandlingsudstyr skal kunne anvende genanvendt papir bestående af 100 % genbrugspair, som overholder kravene i EN 12281:2002.

Vurdering og verifikation: Ansøgeren skal forelægge det ansvarlige organ en erklæring om overholdelse af disse krav.

Kriterium 4. Energieffektivitet

a) Produktets energiforbrug skal overholde de krav til billedbehandlingsudstyr, som opstilles i Energy Star v.2.0-kriterierne (1).

b) Effektforbrug i netværksforbundet standbytilstand: i) effektforbruget for udstyr med HiNA-funktion i en driftstilstand med netværksforbundet standbytilstand, som udstyret slås over i af energistyringsfunktionen eller en tilsvarende funktion, må ikke overstige 3,00 W ii) effektforbruget for andet netværksudstyr i en driftstilstand med netværksforbundet standbytilstand, som udstyret slås over i af energistyringsfunktionen eller en tilsvarende funktion, må ikke overstige 1,50 W iii) netværksudstyr, som har en eller flere former for standbytilstand, skal overholde kravene for disse former for standbytilstand, når alle netværksporte er frakoblet, og når alle trådløse netværksporte er deaktiveret iv) de forbrugsbegrænsninger, som er anført under nr. i) og ii) ovenfor, gælder ikke for storformatprintere og printere med en strømforsyning med en nominel effekt på mere end 750 W.

Vurdering og verifikation:

Med hensyn til litra a): Ansøgeren skal forelægge de ansvarlige organer en erklæring om overholdelse af de krav om energieffektivitet, der er fastlagt i Energy Star v2.0, og en prøvningsrapport med resultaterne af energieffektivitetsprøvningen, som foretages i overensstemmelse Energy Star-programmets metoder. Produkter, der er mærket med Energy Star v.2.0, skal overholde kravene under dette kriterium, og ansøgeren skal forelægge en kopi af Energy Star-registreringsformularen.

Med hensyn til litra b): Ansøgeren skal forelægge de ansvarlige organer en erklæring om, at kriterierne er opfyldt, herunder en prøvningsrapport, som angiver forbruget i netværksstandbytilstand.

INDENDØRS LUFTEMISSIONER

Kriterium 5. Begrænsning af indendørs emissioner

I brugsfasen må produktet ikke udlede de luftforurenende stoffer, som er anført i tabel 1, i større mængder end de maksimale emissionsniveauer:

Tabel 1

Maksimale emissionsniveauer for luftforurenende stoffer

Maksimalt emissionsniveau i mg/h Sort-hvid udskrivning Farveudskrivning Klar-tilstand 1 (desktopprodukter) 1 (desktopprodukter) TVOC (3) 2 (gulvmonteret udstyr, volumen > 250 liter) 2 (gulvmonteret udstyr, volumen > 250 liter) Udskrivningstilstand (klar-tilstand og udskrivningstilstand sammenlagt) TVOC (3) 10 18 Benzen < 0,05 < 0,05 Styren 1,0 1,8 Uidentificerede enkelte VOC (3) 0,9 0,9 Ozon (2) 1,5 3,0 Støv (2) 4,0 4,0

Alle de maksimale emissionsniveauer, som er fastsat i tabel 1, skal måles i overensstemmelse med kravene i det tyske Blaue Engel RAL-UZ 171 fra juli 2012 (4).

Vurdering og verifikation: Ansøgeren skal forelægge det ansvarlige organ en prøvningsrapport med resultaterne af emissionsprøvningen i overensstemmelse med de metoder, der er beskrevet i Blaue Engel RAL UZ 171 fra juli 2012. Det laboratorium, der udfører prøvningen, skal være akkrediteret i overensstemmelse med EN ISO/IEC 17025. Ansøgeren skal vedlægge en gyldig kopi af laboratoriets akkrediteringscertifikat.

STØJEMISSIONER

Kriterium 6. Støjemissioner

Støjemissionen skal vurderes efter det oplyste A-vægtede lydtryk afhængigt af udskrivningshastigheden pr. minut — i dB og med en decimals nøjagtighed (eller i B med to decimalers nøjagtighed).

Det for produktet oplyste A-vægtede lydtryk LWAd må ikke overskride følgende grænser i drift:

a) For sort-hvid udskrivning bestemmes den A-vægtede grænseværdi for lydtrykket LWAd,lim,bw afhængigt af udskrivningshastigheden S bw angivet med en decimals nøjagtighed efter følgende formel: LWAd,lim,bw = A-vægtet grænseværdi for lydtrykket ved sort-hvid udskrivning angivet i dB

b) For farveudskrivning bestemmes den A-vægtede grænseværdi for lydtrykket LWAd,lim,co afhængigt af udskrivningshastigheden Sco angivet med en decimals nøjagtighed efter følgende formel: LWAd,lim,co = A-vægtet grænseværdi for lydtrykket ved farveudskrivning angivet i dB

c) Derudover gælder det for både sort-hvid udskrivning og farveudskrivning, at den A-vægtede grænseværdi for lydtrykket LWAd,lim,bw ikke må overskride en øvre grænse på 75,0 dB:

For serielle elektrografiske farveenheder med Sco ≤ 0,5 Sbw bestemmes og angives lydtrykket. I forbindelse med vurderingen er det kun overholdelsen af LWAd,lim,bw for sort-hvid udskrivning med udskrivningshastigheden Sbw , der bedømmes.

Vurdering og verifikation: Ansøgeren skal påvise opfyldelse af kriterierne og forelægge en prøvningsrapport med resultaterne for målingen af det A-vægtede lydtryk, som er i overensstemmelse med de metoder, der er angivet i ISO 7779, 3. udgave (2010). Det laboratorium, der udfører prøvningen, skal være akkrediteret i overensstemmelse med EN ISO/IEC 17025 og i overensstemmelse med ISO 7779 for akustiske målinger. Ansøgeren skal vedlægge en gyldig kopi af laboratoriets akkrediteringscertifikat.

STOFFER OG BLANDINGER I BILLEDBEHANDLINGSUDSTYR

Kriterium 7. Stoffer og blandinger, der er forbudt eller kun må bruges i begrænset omfang

a) Farlige stoffer og blandinger

Ifølge artikel 6, stk. 6, i forordning (EF) nr. 66/2010 kan EU-miljømærket ikke tildeles noget produkt eller nogen af produktets artikler som defineret i artikel 3, stk. 3, i Europa-Parlamentets og Rådets forordning (EF) nr. 1907/2006 (5) eller nogen homogen del deraf, der indeholder stoffer, som opfylder kriterierne for klassificering med fare- eller risikosætningerne i tabel 2, jf. Europa-Parlamentets og Rådets forordning (EF) nr. 1272/2008 (6) eller Rådets direktiv 67/548/EØF (7), eller stoffer, som der er henvist til i artikel 57 i forordning (EF) nr. 1907/2006. Hvis grænseværdien for klassificering af et stof eller en blanding med en fareklasse er forskellig fra grænseværdien for en risikosætning, går den førstnævnte forud for den sidstnævnte. Risikosætningerne i tabel 2 anvendes i almindelighed om stoffer. Hvis oplysninger om stoffer imidlertid ikke er tilgængelige, gælder klassificeringsreglerne for blandinger. Kriterium 7, litra a), gælder ikke for stoffer eller blandinger, hvis egenskaber ændres af forarbejdning, og som derfor ikke længere er biotilgængelige, eller som undergår en kemisk forandring på en sådan måde, at den tidligere identificerede fare ikke længere er til stede.

Tabel 2

Fare- og risikosætninger

Faresætning Risikosætning H300 Livsfarlig ved indtagelse R28 H301 Giftig ved indtagelse R25 H304 Kan være livsfarligt, hvis det indtages og kommer i luftvejene R65 H310 Livsfarlig ved hudkontakt R27 H311 Giftig ved hudkontakt R24 H330 Livsfarlig ved indånding R23/26 H331 Giftig ved indånding R23 H340 Kan forårsage genetiske defekter R46 H341 Mistænkt for at forårsage genetiske defekter R68 H350 Kan fremkalde kræft R45 H350i Kan fremkalde kræft ved indånding R49 H351 Mistænkt for at fremkalde kræft R40 H360F Kan skade forplantningsevnen R60 H360D Kan skade det ufødte barn R61 H360FD Kan skade forplantningsevnen. Kan skade det ufødte barn R60/61/60-61 H360Fd Kan skade forplantningsevnen. Mistænkes for at skade det ufødte barn R60/63 H360Df Kan skade det ufødte barn. Mistænkes for at skade forplantningsevnen R61/62 H361f Mistænkes for at skade forplantningsevnen R62 H361d Mistænkes for at skade det ufødte barn R63 H361fd Mistænkes for at skade forplantningsevnen. Mistænkes for at skade det ufødte barn R62-63 H362 Kan skade børn, der ammes R64 H370 Forårsager organskader R39/23/24/25/26/27/28 H371 Kan forårsage organskader R68/20/21/22 H372 Forårsager organskader ved længerevarende eller gentagen eksponering R48/25/24/23 H373 Kan forårsage organskader ved længerevarende eller gentagen eksponering R48/20/21/22 H400 Meget giftig for vandlevende organismer R50 H410 Meget giftig med langvarige virkninger for vandlevende organismer R50-53 H411 Giftig for vandlevende organismer, med langvarige virkninger R51-53 H412 Skadelig for vandlevende organismer, med langvarige virkninger R52-53 H413 Kan forårsage langvarige skadelige virkninger for vandlevende organismer R53 EUH059 Farlig for ozonlaget R59 EUH029 Udvikler giftig gas ved kontakt med vand R29 EUH031 Udvikler giftig gas ved kontakt med syre R31 EUH032 Udvikler meget giftig gas ved kontakt med syre R32 EUH070 Giftig ved kontakt med øjnene R39-41

Koncentrationsgrænserne for stoffer eller blandinger, som kan tildeles eller er tildelt faresætningerne eller risikosætningerne i tabel 2, og som opfylder kriterierne for klassifikation i fareklasserne eller -kategorierne, og for stoffer, der opfylder kriterierne i artikel 57, litra a), b) eller c), i forordning (EF) nr. 1907/2006, må ikke overskride de generiske eller specifikke koncentrationsgrænser, der er fastsat i overensstemmelse med artikel 10 i forordning (EF) nr. 1272/2008. Er der fastsat specifikke koncentrationsgrænser, går disse forud for de generiske koncentrationsgrænser.

Koncentrationsgrænserne for stoffer, der opfylder kriterierne i artikel 57, litra d), e) eller f), i forordning (EF) nr. 1907/2006, må ikke overskride 0,1 vægtprocent.

Det endelige produkt skal ikke være mærket med en faresætning.

For billedbehandlingsudstyr er stofferne/komponenterne i tabel 3 fritaget fra forpligtelsen i artikel 6, stk. 6, i forordning (EF) nr. 66/2010 efter anvendelse af artikel 6, stk. 7, i samme forordning:

Tabel 3

Fritagne stoffer/komponenter

Artikler med en vægt under 25 g Alle fare- og risikosætninger Homogene dele af komplekse artikler med en vægt under 25 g Alle fare- og risikosætninger Blæk og tonere og patroner Alle fare- og risikosætninger Nikkel i rustfrit stål af alle andre typer end med højt svovlindhold (R > 0,1 %) 2-(2H-benzotriazol-2-yl)-4-(1,1,3,3,-tetramethylbutyl)phenol CAS 3147-75-9 Triphenylphosphin CAS 603-35-0 (1-methylethyliden)di-4,1-phenylen tetraphenyldiphosphat (BDP) CAS 5945-33-5 og CAS 181028-79-5, når det anvendes rent og ikke med en teknisk kvalitet på under 90 % BDP

Vurdering og verifikation: Hvad angår produktet og alle dets artikler eller homogene dele, skal ansøgeren afgive en erklæring om overensstemmelse med kriterium 7, litra a), sammen med relevant dokumentation, f.eks. overensstemmelseserklæringer underskrevet af dennes leverandører, hvoraf det fremgår, at ingen af stofferne eller materialerne er klassificeret i nogen af de fareklasser, der er forbundet med de faresætninger, som er anført i tabel 2 i henhold til forordning (EF) nr. 1272/2008, for så vidt som dette kan fastslås, som minimum ud fra de oplysninger, der opfylder kravene i bilag VII til forordning (EF) nr. 1907/2006. Denne erklæring skal underbygges af et resumé af de relevante kendetegn, der er forbundet med faresætningerne i tabel 2, i en detaljeringsgrad som fastsat i punkt 10, 11 og 12 i bilag II til forordning (EF) nr. 1907/2006.

Oplysninger om stoffers iboende egenskaber kan fremskaffes på anden måde end ved forsøg, for eksempel ved hjælp af alternative metoder som in vitro-metoder, ved hjælp af modeller for kvantitative struktur-aktivitets-relationer eller ved hjælp af kategorisering af stoffer og analogislutninger (»read-across«) i overensstemmelse med bilag XI til forordning (EF) nr. 1907/2006. Der tilskyndes på det kraftigste til, at relevante data stilles til rådighed i hele forsyningskæden.

De forelagte oplysninger skal vedrøre de former eller fysiske tilstande, hvori stoffet eller blandingerne forekommer i det endelige produkt.

Hvad angår stoffer anført i bilag IV og V til forordning (EF) nr. 1907/2006, som er fritaget fra registreringsforpligtelserne under artikel 2, stk. 7, litra a) og b), i nævnte forordning, vil en erklæring fra ansøgeren være tilstrækkelig til at opfylde kriterium 7, litra a).

b) Stoffer, der er listeført i henhold til artikel 59, stk. 1, i forordning (EF) nr. 1907/2006

Der gøres ingen undtagelser fra forbuddet i artikel 6, stk. 6, i forordning (EF) nr. 66/2010, for så vidt angår stoffer, der er udpeget som særlig problematiske og opført på den i henhold til artikel 59, stk. 1, i forordning (EF) nr. 1907/2006 (8) udarbejdede liste, og som findes i blandinger, i en artikel eller i nogen homogen del af en kompleks artikel i koncentrationer på over 0,1 %. Specifikke koncentrationsgrænser fastsat i overensstemmelse med artikel 10 i forordning (EF) nr. 1272/2008 finder anvendelse i de tilfælde, hvor koncentrationen er under 0,1 %.

Vurdering og verifikation: Der skal henvises til listen over stoffer, der er særligt problematiske, på ansøgningsdatoen. Ansøgeren skal fremlægge en erklæring om, at kriterium 7, litra b), overholdes sammen med tilhørende dokumentation, herunder erklæringer underskrevet af materialeleverandørerne og kopier af relevante sikkerhedsdatablade for stoffer og blandinger i overensstemmelse med bilag II til forordning (EF) nr. 1907/2006. Koncentrationsgrænserne for stoffer og blandinger skal specificeres i sikkerhedsdatabladene i overensstemmelse med artikel 31 i forordning (EF) nr. 1907/2006.

Kriterium 8. Kviksølv i lyskilder

Der må ikke aktivt tilsættes kviksølv eller forbindelser heraf i billedbehandlingsudstyr.

Vurdering og verifikation: Ansøgeren skal forelægge det ansvarlige organ en erklæring om, at produktets lyskilder ikke indeholder mere end 0,1 mg kviksølv eller forbindelser heraf pr. lampe. Ansøgeren skal også fremlægge en kort beskrivelse af det anvendte belysningssystem.

GENBRUG, GENANVENDELSE OG BORTSKAFFELSE

Kriterium 9. Demontering

Producenten skal påvise, at faguddannede personer let kan demontere det billedbehandlingsudstyr med de værktøjer, de normalt har til rådighed, med henblik på at reparere og udskifte udslidte dele, opgradere ældre eller forældede dele og adskille dele og materialer, i sidste instans med henblik på genanvendelse eller genbrug.

Vurdering og verifikation: Der forelægges en rapport sammen med ansøgningen med detaljerede oplysninger om demontering af det billedbehandlingsudstyr. Den skal omfatte en eksploderet tegning af produktet i skreven eller digital form med angivelse af hovedkomponenterne såvel som identifikation af farlige stoffer i komponenterne.

FORBRUGSMATERIALERNE BLÆK OG TONER

Kriterium 10. Genanvendelse og/eller genbrug af toner- og blækpatroner

Produkterne skal kunne anvende genanvendte toner- og/eller blækpatroner.

Produkterne skal være konstrueret med henblik på at kunne genbruge toner- og/eller blækpatroner.

Den patronkonstruktion, producenten (OEM — originaludstyrsproducenten) anbefaler til brug i produktet, skal øge dets holdbarhed. Enheder og praksis, der kan forhindre genanvendelsen af produktet (anti-genanvendelsesenheder/-praksisser), må hverken være til stede eller anvendes. Dette krav gælder ikke for billedbehandlingsudstyr, hvori der ikke anvendes patroner.

Vurdering og verifikation: Ansøgeren skal erklære, at dette kriterium er opfyldt. Ansøgeren skal forelægge det ansvarlige organ en kopi af brugeroplysningerne. Ansøgeren skal forelægge instruktioner om, hvordan patronen kan genanvendes og/eller genopfyldes eller fremlægge et bevis (f.eks. en prøve) for, at patroner er blevet genanvendt eller genopfyldt efter de pågældende instruktioner.

Kriterium 11. Returneringskrav for toner- og/eller blækpatroner

Ansøgeren skal stille et retursystem til rådighed, således at brugerne personligt eller via forsendelse kan returnere toner- og blækmoduler og toner- og blækbeholdere, som ansøgeren har leveret eller anbefalet til brug i produktet, med henblik på at kanalisere sådanne moduler og beholdere over i genbrug og/eller genanvendelse af materialer. I den forbindelse foretrækkes genbrug. Det gælder også beholdere, der indeholder rester af toner.

Denne opgave kan overlades til andre virksomheder, og disse skal have instruktioner i, hvordan rester af toner håndteres. Ikke-genanvendelige produktdele skal bortskaffes på korrekt vis. Moduler og beholder skal kunne returneres omkostningsfrit til det indsamlingssted, som ansøgeren angiver. Produktdokumentationen skal indeholde detaljerede oplysninger om retursystemet.

Vurdering og verifikation: En erklæring om, at der stilles et retursystem for toner- og/eller blækmoduler og toner og/eller blækbeholdere til rådighed for brugerne, og at sådanne indsamlede forbrugsstoffer kanaliseres over i genbrug og/eller genanvendelse, forelægges det ansvarlige organ. Erklæringen underskrives enten af ansøgeren eller den tredjepart, som overtager denne opgave.

Kriterium 12. Stoffer i blæk og tonere

a) Der må ikke tilsættes stoffer til den toner og det blæk (herunder også stift blæk), som leveres eller anbefales af ansøgeren med henblik på anvendelse i produktet, hvis dette indeholder bestanddele af kviksølv, cadmium, bly, nikkel eller chrom(IV)-forbindelser. Komplekse nikkelforbindelser med høj molekylevægt, der anvendes som farvestoffer, er undtaget. Produktionsrelateret forurening med tungmetaller som f.eks. oxider af cobalt og nikkel skal holdes så lav, som det er teknisk muligt og økonomisk rimeligt.

b) Azofarvestoffer, som kan frigive kræftfremkaldende aromatiske aminer, der er opført på listen over aromatiske aminer i bilag XVII til forordning (EF) nr. 1907/2006 må ikke anvendes i toner og blæk, der leveres eller anbefales af ansøgeren med henblik på anvendelse i produktet.

c) Det er kun stoffer, der er opført som såkaldte eksisterende stoffer i bilag II til Kommissionens forordning (EF) nr. 2032/2003 (9), som må tilsættes som aktive biocider til det blæk, der leveres eller anbefales af ansøgeren med henblik på anvendelse i produktet.

Vurdering og verifikation: Ansøgeren skal erklære, at disse kriterier er opfyldt. Desuden forelægges det ansvarlige organ en erklæring, der er underskrevet af leverandøren/leverandørerne af blæk og toner, og kopier af de relevante sikkerhedsdatablade om materialer og stoffer.

ØVRIGE KRITERIER

Kriterium 13. Emballage

Bruges der papkasser til slutemballage, skal de være fremstillet af mindst 80 % genanvendt materiale.

Bruges der plastposer til slutemballagen, skal de være fremstillet af mindst 75 % genanvendt materiale eller være bionedbrydelige eller kompostérbare i henhold til definitionerne i EN 13432 eller tilsvarende.

Vurdering og verifikation: Ansøgeren skal erklære, at disse krav opfyldes, og det ansvarlige organ skal forelægges kopier af materialespecifikationerne fra emballageleverandørerne. Kun primæremballage, jf. definitionen i Europa-Parlamentets og Rådets direktiv 94/62/EF (10), er omfattet af dette kriterium.

Kriterium 14. Garanti, reparationsgaranti og levering af reservedele

Ansøgeren skal forelægge en garanti (eller indeståelse) for reparation og udskiftning på mindst fem år.

Ansøgeren skal sikre, at forsyningen med reservedele og den nødvendige infrastruktur til reparation er tilgængelig i mindst 5 år efter en given model udgår af produktion, og at brugerne informeres om garantien om tilgængelige reservedele. Dette gælder ikke i tilfælde af uundgåelige og midlertidige omstændigheder, som er uden for producentens kontrol, f.eks. naturkatastrofer.

Vurdering og verifikation: Ansøgeren skal over forelægge det ansvarlige organ en erklæring om garantien for reparationer og forsyningen med reservedele og forelægge eksempler på produktdatabladet og garantibetingelserne for det ansvarlige organ. Ansøgeren kan også via tredjeparter stille reservedele til rådighed, enten omkostningsfrit eller mod betaling.

Kriterium 15. Brugeroplysninger

Ansøgeren skal på alle de sprog, der tales i de lande, hvor produktet markedsføres, oplyse brugerne om følgende:

a) Papirforbrugets miljømæssige betydning Følgende meddelelse indsættes i produktets instruktionsvejledning: »Den største miljøpåvirkning i dette produkts livscyklus er forbruget af papir. Jo mindre forbrug af papir, des mindre er miljøpåvirkningen i den samlede livscyklus. Det anbefales at anvende dobbeltsidet udskrivning og gøre brug af funktionen til udskrivning af flere sider på ét ark papir.«

b) Støj Når enhedens A-vægtede lydtryk er målt til over 63,0 dB(A), vises følgende meddelelse i produktets instruktionsvejledning: »Denne enhed udsender lydemissioner LWAd, der er højere end 63,0 dB(A) og egner sig ikke til brug i rum, hvor der hovedsageligt finder intellektuelt arbejde sted. På grund af dens lydemission bør enheden placeres i et separat rum.«

c) Blæk- og tonerpatroner Følgende meddelelse indsættes i produktets instruktionsvejledning: »Dette produkts patroner er konstrueret med henblik på genbrug. Det anbefales at genbruge patroner, da dette sparer ressourcer.« Derudover skal patronens blækindhold og antallet af udskrifter angives tydeligt på emballagen af de patroner, som anbefales af producenten (OEM). Kriterium 15, litra c, gælder ikke billedbehandlingsudstyr uden patroner.

d) Der skal forelægges en vejledning med instruktioner i, hvordan man forbedrer den miljømæssige ydeevne for det specifikke billedbehandlingsudstyr (som skal omfatte papirhåndteringsfunktioner, energieffektivitetsfunktioner, affaldshåndteringen af produktet og forbrugsstoffer som f.eks. blæk- og/eller tonerpatroner). Denne skal stilles til rådighed i papirform som en del af brugervejledningen og i digital form via producentens websted. Denne del af brugervejledningen skal også indeholde oplysninger om, hvor stor en del af produktets indhold der er genanvendt og genbrugt, i vægtprocent.

e) Genbrugspapir Følgende meddelelse indsættes i produktets instruktionsvejledning: »Dette produkt kan behandle genanvendt papir bestående af 100 % genbrugspapir.«

Vurdering og verifikation: Ansøgeren skal forelægge det ansvarlige organ en erklæring, der er underskrevet af producenten, om, at disse krav overholdes, og de påkrævede brugeroplysninger i form af en kopi af den vejledning, hvori disse oplysninger kan findes. Det ansvarlige organ forelægges en kopi af brugervejledningen. Denne vejledning skal være frit tilgængelig på producentens websted.

Kriterium 16. Oplysninger på EU-miljømærket

Det valgfrie mærke med tekstrubrik skal indeholde følgende tekst:

a) Konstrueret med henblik på effektiv papirhåndtering

b) Høj energieffektivitet

c) Minimal brug af farlige stoffer

Retningslinjerne for brugen af det valgfrie mærke med tekstrubrikken foreligger i »Guidelines for use of the EU Ecolabel logo« på webstedet:

http://ec.europa.eu/environment/ecolabel/documents/logo_guidelines.pdf

Vurdering og verifikation: Ansøgeren skal forelægge en prøve af det billedbehandlingsudstyr, hvor mærket er vist, samt en erklæring om, at produktet opfylder dette kriterium.

(1) https://energystar.gov/products/specs/node/148

(2) Kun for elektrografisk tryk.

(3) Listen over »identificerede VOC« (Volatile Organic Compounds — flygtige organiske stoffer) for målemetoden findes i det tyske Blaue Engel RAL-UZ 171 fra juli 2012, bilag S-M, kapitel 4.5.

(4) http://www.blauer-engel.de/en/products_brands/vergabegrundlage.php?id=259

(5) EUT L 396 af 30.12.2006, s. 1.

(6) EUT L 353 af 31.12.2008, s. 1.

(7) EFT 196 af 16.8.1967, s. 1.

(8) http://echa.europa.eu/chem_data/authorisation_process/candidate_list_table_en.asp

(9) EUT L 307 af 24.11.2003, s. 1.

(10) EFT L 365 af 31.12.1994, s. 10.